**Ministru kabineta noteikumu projekta „Grozījumi Ministru kabineta 2010.gada 10.augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projekta iesniegumu atlases otru un trešo kārtu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2012.gada 16.oktobra protokollēmuma (Nr.58 29.§) „Par Ministru kabineta 2012.gada 2.oktobra sēdes protokollēmuma (prot. Nr.54 37.§) „Noteikumu projekts „Grozījumi Ministru kabineta 2010.gada 26.janvāra noteikumos Nr.91 „Noteikumi par darbības programmas „Infrastruktūra un pakalpojumi” papildinājuma 3.6.1.1. aktivitāti „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai””” 5.punktā dotā uzdevuma izpildi” (turpmāk - Ministru kabineta 2012.gada 16.oktobra protokollēmums) 4.1.3. un 4.1.4.apakšpunkts un 7. punkts.Ministru kabineta 2013.gada 22.janvāra protokollēmuma (Nr.5, 29.§) „Koncepcijas projekts "Par Darbības programmas "Infrastruktūra un pakalpojumi" papildinājuma 3.2.2.pasākuma "IKT infrastruktūra un pakalpojumi" 3.2.2.1.aktivitātes "Publiskās pārvaldes elektronisko pakalpojumu un informācijas sistēmu attīstība" 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projekta "Iekšlietu ministrijas radiosakaru sistēmas modernizācija" radiosakaru sistēmas darbības koncepcijas aprakstu"” (turpmāk – Ministru kabineta 2013.gada 22.janvāra protokollēmums) 3.punkts. |
| 2. | Pašreizējā situācija un problēmas | Ministru kabineta 2012. gada 16. oktobra protokollēmums paredz atlikt 3.2.2.1.1. apakšaktivitātes ietvaros plānoto Valsts reģionālās attīstības aģentūras projekta „Fizisko un juridisko personu un publisko pārvaldes iestāžu datu apmaiņa ar Eiropas Savienības dalībvalstu informācijas reģistru tīklu (single Accesspoint)” īstenošanu par Eiropas Reģionālās attīstības fonda finansējumu (turpmāk – ERAF) 1 260 000 latu apmērā un projekta „Vienotas darbavietas izveidošanas fiziskām un juridiskām personām saziņai ar valsts pārvaldes un pašvaldību iestādēm” īstenošanu par ERAF finansējumu 2 970 000 latu apmērā. Tas arī paredz piešķirt radiosakaru sistēmas attīstības nodrošināšanai virssaistību finansējumu ne vairāk kā 6 643 627 latu apmērā un ERAF finansējumu ne vairāk kā 4 230 000 latu apmērā, nosakot Iekšlietu ministriju par projekta īstenošanu atbildīgo institūciju, kā arī piešķirt virssaistību finansējumu Prokuratūras informācijas sistēmas projektu tiesu sistēmas attīstībai ne vairāk kā 1 780 250 latu apmērā, vienlaikus nosakot Latvijas Republikas Prokuratūru par projekta īstenošanu atbildīgo institūciju. Savukārt Ministru kabineta 2013.gada 22.janvāra protokollēmuma 3.punkts nosaka, ka Iekšlietu ministrijai radiosakaru sistēmas attīstības projektā paredzēto pasākumu īstenošanai nepieciešamo finansējumu ne vairāk kā 528 398 latu apmērā (tajā skaitā: rāciju iegādei Finanšu ministrijai ne vairāk kā 42 700 latu apmērā, Veselības ministrijai ne vairāk kā 429 458 latu apmērā un Satversmes aizsardzības birojam ne vairāk kā 51 240 latu apmērā, projekta komandas darbības nodrošināšanai Iekšlietu ministrijai ne vairāk kā 5 000 latu apmērā) izskatīt kopā ar visu ministriju jaunās politikas iniciatīvām likumprojekta „Par valsts budžetu 2014.gadam” sagatavošanas procesā vai pārskatot uzņemtās virssaistības. Ņemot vērā, ka 3.2.2.1.1.apakšaktivitātes ietvaros ir pieejams virssaistību finansējums 1 059 776 latu apjomā, kas nav šobrīd piesaistīts konkrētu projektu finansēšanai, papildu virssaistību apjoms 523 398 latu apmērā tiek novirzīts projektam „Radiosakaru sistēmas attīstības nodrošināšana” radiostaciju iegādei Finanšu ministrijas, Veselības ministrijas un Satversmes aizsardzības biroja vajadzību nodrošināšanai, attiecīgi finansējumu 5 000 latu apmērā projekta komandas darbības nodrošināšanai finansējot Iekšlietu ministrijas budžeta ietvaros, ņemot vērā, ka projekta vadības izmaksas nav attiecināmās izmaksas 3.2.2.1.1.apakšaktivitātes ietvaros.Ja radiosakaru sistēmas attīstības projektam netiek piešķirts papildu nepieciešamais finansējums radiostaciju iegādei Neatliekamās medicīniskās palīdzības dienesta (Veselības ministrija), Valsts ieņēmumu dienesta Muitas kriminālpārvaldes (Finanšu ministrija) un Satversmes aizsardzības biroja vajadzību nodrošināšanai, pastāv šādi riski:1. darbības traucējumi būtiski ietekmētu valsts funkciju īstenošanu (savlaicīga iestāžu reaģēšana ārkārtas situācijās),
2. cilvēku veselības aizsardzība (Neatliekamās medicīniskās palīdzības dienests nespēs savlaicīgi sniegt iedzīvotājiem neatliekamo medicīnisko palīdzību),
3. drošība (tiks ierobežota Satversmes aizsardzības biroja operatīvā darbība),
4. ekonomiskās vai sociālās labklājības nodrošināšana (Valsts ieņēmumu dienesta Muitas kriminālpārvalde nespēs pilnvērtīgi veikt kontrabandas apkarošanu).

Ievērojot minēto, ir nepieciešams veikt grozījumus Ministru kabineta 2010.gada 10.augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projekta iesniegumu atlases otru un trešo kārtu” (turpmāk – Noteikumi Nr. 766). Proti, Noteikumos Nr. 766 svītrot Valsts reģionālās attīstības aģentūras projektus un papildināt tos ar Iekšlietu ministrijas un Latvijas Republikas Prokuratūras projektiem. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Ministru kabineta noteikumu projekta „Grozījumi Ministru kabineta 2010.gada 10.augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projekta iesniegumu atlases otru un trešo kārtu” (turpmāk – noteikumu projekts) mērķis ir izstrādāt atbilstošu tiesisko regulējumu Iekšlietu ministrijas radio sakaru sistēmas un Prokuratūras informācijas sistēmas projektam, kā arī veikt citus aktuālus precizējumus tiesiskajā regulējumā, paredzot Noteikumos Nr. 766 izdarīt šādus grozījumus:* precizēt Noteikumu Nr. 766 nosaukumu un 1.1. apakšpunktu, nosakot, ka Iekšlietu ministrijas un Latvijas Republikas Prokuratūras projekti tiks īstenoti kā projektu iesniegumu atlases ceturtās un piektās kārtas projekti. Vēršam uzmanību uz to, ka Iekšlietu ministrijas un Latvijas Republikas Prokuratūras projekti (to vērtēšanas kritēriji) atšķiras no projekta iesniegumu atlases otrās un trešās kārtas projektiem. Līdz ar to, lai šo projektu atlase notiktu atbilstoši ERAF tiesiskajam regulējumam Iekšlietu ministrijas un Latvijas Republikas Prokuratūras projekti tiks īstenoti jaunu atlases kārtu ietvaros;
* precizēt Noteikumu Nr.766 4.punktu, ņemot vērā, ka tiek precizēts otrās kārtas finansējuma apmērs.
* papildināt Noteikumus Nr.766 ar 4.2 un 4.3 apakšpunktiem, nosakot ceturtās un piektās atlases kārtas finansējuma apmēru;
* aizstāt 12. punktā skaitli un vārdu „1. pielikumā” ar skaitļiem un vārdiem „1., 1.2 vai 1.3 pielikumā”, jo Iekšlietu ministrijas un Latvijas Republikas Prokuratūrai par saviem projektiem būs jāsagatavo informācijas sistēmas darbības koncepcijas apraksts par projekta tēmu;
* papildināt Noteikumus Nr.766 ar 14.21. apakšpunktu, nosakot, ka apakšaktivitātes ceturtās atlases kārtas ietvaros ir atbalstāma komunikāciju sistēmu izveide un attīstība;
* precizēt 16. punktā minētās projekta attiecināmās izmaksas, attiecinot tās arī uz komunikācijas sistēmu projektu, ko plānots īstenot ceturtās atlases kārtas ietvaros;
* papildināt 23. un 24. punktā aiz vārda „institūcija” (attiecīgā locījumā) ar vārdiem „tiesu varas institūcija” (attiecīgā locījumā), nosakot, ka Latvijas Republikas Prokuratūra var būt projekta iesniedzējs, bet nepieciešamības gadījumā par Latvijas Republikas Prokuratūras sadarbības partneri var kļūt arī kāda cita tiesu varas institūcija. Informējam, ka atbilstoši Prokuratūras likuma 1. panta pirmajai daļai prokuratūra ir tiesu varas institūcija.
* aizstāt 25.2. apakšpunktā skaitļus un vārdus „1. vai 11. pielikums” ar skaitļiem un vārdiem „1., 1.1, 1.2 vai 1.3 pielikums” un skaitļus un vārdus „„ 1. vai 11. pielikumā” ar skaitļiem un vārdiem „ 1., 1.1, 1.2 vai 1.3 pielikumā” nosakot, ka projekta iesniegumā iekļautā projektu tēma atbilst plānoto projektu sarakstam;
* aizstāt 27.punktā skaitli un vārdu „2.pielikumam” ar skaitļiem un vārdiem „2.pielikumam vai 2.1pielikumam (projektu iesniegumu atlases ceturtā un piektā kārta)”, ņemot vērā, ka Noteikumi Nr. 766 tiek papildināti ar pielikumā 2.1 ietverto projekta iesnieguma veidlapu, kas attiecas ceturto un piekto atlases kārtu;
* aizstāt 32. punktā skaitli un vārdu „1. pielikumā” ar skaitļiem un vārdiem „1., 1.2 vai 1.3 pielikumā”, nosakot, ka VARAM nosūta uzaicinājumu iesniegt Iekšlietu ministrijas un Latvijas Republikas Prokuratūras projektus;
* aizstāt 38., 39., 40., 41., 42., 43., 44. un 48. punktā skaitli un vārdu „4. pielikumā” ar skaitļiem un vārdiem „4. vai 4.1 pielikumā”, jo noteikumu projekts tiek papildināts ar jaunu pielikumu, kurā ir iekļauti jauni vērtēšanas kritēriji;
* Noteikumi Nr. 766 tiek papildināti ar 1.2 un 1.3 pielikumu, kas noteic jaunas projekta tēmas, atbildīgās institūcijas par to īstenošanu, kā arī pieejamo finansējuma apjomu;
* Noteikumi Nr. 766 tiek papildināti ar 2.1 pielikumu, kurā ir ietverti papildus nosacījumi jaunajām kārtām.
* Noteikumi Nr. 766 tiek papildināti ar 4.1 pielikumu, kurā ir ietverti jauni vērtēšanas kritēriji ceturtajai un piektajai atlases kārtai.

Visi iepriekšminētie grozījumi attieksies tikai uz ceturto un piekto projektu iesniegumu atlases kārtu un netiks piemēroti uz jau esošām projektu iesniegumu atlases kārtām. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija  |
| 6. | Iemesli, kādēļ netika nodrošināta sabiedrības līdzdalība | Sabiedrības pārstāvji projekta izstrādes procesā netika iesaistīti, jo projekts ir tehniska rakstura un tiešā veidā neskar sabiedrības intereses. |
| 7. | Cita informācija | Nav. |

Anotācijas II, III, V, VI un VII sadaļa – noteikumu projekts šīs jomas neskar.

Vides aizsardzības un reģionālās

attīstības ministrs E. Sprūdžs

Vīza:

Vides aizsardzības un reģionālās

attīstības ministrijas valsts sekretārs A. Antonovs

10.04.2013. 11:30

1300

I.Briņķe

Vides aizsardzības un reģionālās attīstības ministrijas

Investīciju politikas departamenta

Programmu vadības nodaļas

vecākā eksperte

66016716, ieva.brinke@varam.gov.lv